अहो आश्चर्यमः जळगावात चर्चाच चर्चा… नवजात बालकाच्या हातापायाला तब्बल २६ बोटे, वैद्यकीय इतिहासातील दुर्मिळ घटना!

Mahaenews A link to your homepage with your site title as anchor text
जळगाव: ज्योती बारेला या महिलेला प्रसूतीसाठी शनिवारी मध्यरात्री यावल तालुक्यातील न्हावी ग्रामीण रुग्णालयात दाखल करण्यात आले. डॉक्टरांनी तिची वैद्यकीय तपासणी केली. पहाटेच्या सुमारास ज्योती बारेलाची प्रसूती झाली. मात्र, ज्या बाळाचा जन्म झाला होता, ते पाहून डॉक्टर तसेच रुग्णालयातील कर्मचारी, तसेच बाळाचे नातेवाईक यांना आश्चर्याचा धक्काच बसला. या बाळाला पाहून उपस्थित सर्वच अवाक् झाले. यावल तालुक्यातील न्हावी येथील ग्रामीण रुग्णालयात मध्य प्रदेशातील महिलेने तब्बल २६ बोटांच्या बाळाला जन्म दिला आहे. या नवजात बाळाला दोन्ही हाताला एक- एक तर दोन्ही पायाला तब्बल दोन- दोन बोटे जास्त आहेत. ही वैद्यकीय इतिहासातील दुर्मिळ घटना असल्याचा दावा डॉक्टरांकडून केला जात आहे. दरम्यान, जन्मलेले बाळ आणि बाळाची आई सुखरूप आहेत. ज्योती बारेला (वय २० रा, झिरन्या जि. खरगोन, मध्यप्रदेश) असं या दुर्मिळ बाळाला जन्म देणाऱ्या मातेचे नाव आहे.

सर्वांनी आश्चर्य व्यक्त करण्यामागचं कारणंही मोठं होतं. सामान्यतः हातापायाचे मिळून २० बोटे असतात. जे बाळ जन्माला आले त्याच्या हातापायाला तब्बल २६ बोटे आहेत. या नवजात बालकाच्या दोन्ही हाताला प्रत्येकी सहा बोटे आणि दोन्ही पायाला प्रत्येकी सात बोटे असे एकूण २६ बोटे या बाळाला आहे. विशेष म्हणजे या बाळाला जन्म देणारी माता व तसेच हे बालक हे दोघे सुखरूप असून दोघांची प्रकृती चांगली आहे. न्हावी ग्रामीण रुग्णालयाचे वैद्यकीय अधिकारी डॉ. कौस्तुभ तळले, परिचारिका कोमल आदिवाले, सुमित बारसे, सरला परदेशी, पौर्णिमा कोळंबे, अरुण पाटील यांनी या महिलेची सुखरुप आणि यशस्वी प्रसूती केली.